282/2022

Útdráttur

X kærði úrskurð héraðsdóms þar sem nafngreindum fjarskiptafyrirtækjum var gert að afhenda L nánar tilgreindar upplýsingar um fjarskipti tengdu tilgreindu símanúmeri í eigu X og annarra símanúmera sem hann hafði til umráða á tilgreindu tímabili. Í úrskurði Landsréttar kom fram að samkvæmt 80. gr. laga nr. 88/2008 um meðferð sakamála væri heimild til að leggja fyrir fjarskiptafyrirtæki að veita slíkar upplýsingar bundin við tiltekinn síma, tölvu eða annars konar fjarskiptatæki. Að því gættu var hinn kærði úrskurður staðfestur og fjarskiptafyrirtækjunum gert að veita nánar tilgreindar upplýsingar tengdar hinu greinda símanúmeri.

Úrskurður Landsréttar

Landsréttardómararnir J-kk-nf H-kk-nf og K-kvk-nf S-kvk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. maí 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 3. maí 2022 í málinu nr. R- [...]/2022 þar sem fallist var á kröfu sóknaraðila um að nafngreindum fjarskiptafyrirtækjum yrði gert skylt að veita honum upplýsingar um úr og í hvaða símanúmer hringt var úr og í símanúmerið [...]og önnur símanúmer sem varnaraðili hafi haft til umráða frá 24. febrúar til 13. mars 2022 og IMEI númer sem viðkomandi símanúmer notaði á sama tímabili, jafnframt sendar og mótteknar sms sendingar, sem og samtöl við talhólf greinds númers, og jafnframt að upplýst yrði um hverjir væru rétthafar allra þeirra númera sem þannig tengdust greindum númerum á sama tíma. Jafnframt var fallist á kröfu sóknaraðila um að heimilt yrði að veita upplýsingar um netnotkun símans sem og tengingar símans við símsenda, hvort sem er vegna símtala eða netnotkunar og upplýsinga um gagnanotkun og gagnamagn þess símanúmers sem krafan beindist að á sama tímabili. Þá var fallist á kröfu sóknaraðila um að heimilt yrði að veita upplýsingar um þau símanúmer sem tengdust IMEI/IMSEI númerum símtækjanna sem ofangreint númer var notað í á sama tímabili. Loks var fallist á kröfu sóknaraðila um að upplýsingar um hvaða endurvarpa (BASE- stöðvar) í fjarskiptakerfum fyrirtækjanna hafi farið símtöl úr og í ofangreint númer og önnur símanúmer og símtæki sem varnaraðili hafi haft í umráðum á sama tíma. Kæruheimild er í i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Samkvæmt 80. gr. laga nr. 88/2008 er heimildin til að leggja fyrir fjarskiptafyrirtæki að veita upplýsingar um símtöl eða önnur fjarskipti bundin við tiltekinn síma, tölvu eða annars konar fjarskiptafyrirtæki. Að því gættu en að öðru leyti með vísan til forsendna hins kærða úrskurðar verður hann staðfestur á þann hátt semí úrskurðarorði greinir.

Úrskurðarorð :

A, B, C., D., E, og F er skylt að veita sóknaraðila, lögreglustjóranum á höfuðborgarsvæðinu, upplýsingar um úr og í hvaða símanúmer hringt var úr og í símanúmerið [...]frá 24. febrúar til 13. mars 2022 og IMEI númer sem viðkomandi símanúmer notaði á sama tímabili, jafnframt sendar og mótteknar sms sendingar, sem og samtöl við talhólf greinds númers, og jafnframt að upplýs aum hverjir séu rétthafar allra þeirra númera sem þannig tengdust áðurnefndu símanúmeri á sama tíma.

Jafnframt skulu þessi fjarskiptafyrirtæki veita upplýsingar um netnotkun símans sem og tengingar símans við símsenda, hvort sem er vegna símtala eða netnotkunar og upplýsingar um gagnanotkun og gagnamagn þess símanúmers, sem krafa sóknaraðila beinist að, á sama tímabili. Þá skulu fjarskiptafyrirtækin veita upplýsingar um þau símanúmer sem tengdust IMEI/IMSEI númerum símtækjanna sem framangreint símanúmer var notað í á sama tímabili. Enn fremur upplýsingar um hvaða endurvarpa (BASE- stöðvar) í fjarskiptakerfum fyrirtækjanna hafi farið símtöl úr og í framangreint símanúmer á sama tíma.